আসল ঘটনা হচ্ছে, টাইমস অব ইন্ডিয়া ২০১২ সালে সিম ক্লোনিং নিয়ে একটি প্রতিবেদন ছাপে যা টেলিকম বিশেষজ্ঞদের তীব্র আপত্তির মুখে পরে প্রত্যাহার করে নেয়। এমনকি টাইমস অব ইন্ডিয়া নিউজটি প্রত্যাহার করে নিয়ে একটি সংশোধনীও ছাপে। আর সেই সংবাদটি কিছুদিন পর পর নতুন রুপে নানা রঙে পাঠকের সামনে উপস্থাপন করে বাংলাদেশের মিডিয়াগুলো। যেমন রিজার্ভ চুরির পর যখন চারদিকে হ্যাকার আতংক তখন একশ্রেনীর মিডিয়া হ্যাকাররা মিসকল দিয়ে সিম ক্লোন করে ফেলছে- টাইপের নিউজ পাবলিশ করা শুরু করে। গুলশান আ্যটাকের পর জঙ্গী ইস্যু তাজা, তাই এখন হ্যাকারের জায়গায় জঙ্গী বসিয়ে দিয়েছে একশ্রেণীর মিডিয়া। আর এই ভুল কাজটি খ্যাত-অখ্যাত অনেক মিডিয়াই করেছে।